*Tämä malli toimii oppaana kuntotutkimustarjouspyynnön ja tutkimussuunnitelman tarjouspyynnön laadinnassa. Malliin on merkitty hakasulkeisiin sinisellä värillä kohdat, jotka tilaajan tulee itse täyttää, poistaa hakasulkeet ja muuttaa fontti mustaksi. Mallissa on myös valintalaatikoita, joista tilaaja valitsee haluamansa vaihtoehdot rastittamalla. Lisäksi mallissa on esitetty esimerkkejä ja opastavia tekstejä, jotka tulee poistaa varsinaisesta tarjouspyynnöstä; esimerkit on sisennetty ja ne on kirjoitettu kursivoidulla harmaalla fontilla, opastavat tekstit ovat harmaalla korostettuja (kuten tämä teksti).*

*Malliasiakirjaa käyttävän tulee kuitenkin varmistaa, että lopullisen asiakirjan kirjaukset soveltuvat käsillä olevan kuntotutkimuksen kilpailuttamiseen. Vastuu tämän malliasiakirjan perusteella laaditun tarjouspyynnön sisällöstä on aina tilaajalla. Tarjouspyyntömallissa ei ole huomioitu kuluttajasuojalain mukaisia koti- ja etämyynnin erityispiirteitä.*

**Tilaaja**

[Etunimi Sukunimi]

[Osoite]

[Postinumero ja toimipaikka]

[Puhelinnumero]

[Sähköposti]

**Tutkimustarjouspyyntö**

Pyydämme teiltä tarjousta osoitteessa [osoite] sijaitsevan rakennuksen

tutkimussuunnitelmasta

kuntotutkimuksista

kuntotutkimukset sisältävät myös haitta-ainetutkimuksen.

*Yllä olevista päävaihtoehdoista valitaan vain toinen (kuntotutkimus tai tutkimussuunnitelma). Lisätietoa löytyy sisäilmastokorjausten sopimustekniikka -oppaasta luvusta 4.*

**Yleiskuvaus rakennuksesta**

[Tähän kappaleeseen rakentamisvuosi, talotyyppi, kerroslukumäärä, pinta-ala ja tieto mahdollisista tehdyistä korjauksista]

*Esimerkki: Kohde on vuonna 1982 valmistunut omakotitalo. Rakennuksessa on kaksi kerrosta. Rakennuksen pinta-ala on noin 125 m2. Vesikatto on uusittu vuonna 2003.*

[Tähän kappaleeseen yleiskuvaus rakenteista oman osaamisen ja tiedon rajoissa]

*Esimerkki 1, suppea kuvaus: Rakennuksen seinät ovat sisältä kipsilevyä ja ulkoa lautaverhoiltuja. Lattiat ovat pinnoiltaan laminaattia. Kylpyhuoneen pinnat on laatoitettu. Vesikatto on peltiä.*

*Esimerkki 2, laaja kuvaus: Rakennuksen alapohjat ovat maanvaraisia alta lämmöneristettyjä betonirakenteita. Väli- ja yläpohjat ovat puurakenteisia. Yläpohja on lämmöneristetty puhallusvillalla. Rakennuksen ulkoseinät ovat puurakenteisia mineraalivillalämmöneristettyjä seiniä ja väliseinät ovat rankarakenteisia levyverhottuja seiniä. Julkisivut ovat pääosin puuverhottuja. Rakennuksen vesikatto on peltikatettu aluskatteellinen harjakatto. Rakennuksessa on painovoimainen ilmanvaihto.*

*Esimerkkien kaltaisen yleiskuvauksen perusteella kuntotutkija pääsee heti yleiskäsitykseen kohteesta ja ongelmista sekä hahmottaa kohteen mahdolliset riskialttiit rakenteet. Tämä yleiskuvaus kohta täytetään samalla tavoin riippumatta siitä, pyydetäänkö tarjousta tutkimussuunnitelmasta vai kuntotutkimuksesta.*

**Tavoite ja rajaukset**

[Tähän kappaleeseen tutkimusten tai tutkimussuunnitelman tavoite]

*Esimerkki: Tutkimusten tavoitteena on selvittää asunnossa koetun oireilun ja alimmassa kerroksessa aistitun poikkeavan hajun syyt sekä määrittää rakennuksen korjaustarpeet edellä mainittujen ongelmien poistamiseksi.*

[Tähän kappaleeseen tutkimusten tai tutkimussuunnitelman rajaukset]

*Esimerkki: Keskeisin tarve on selvittää alimman kerroksen poikkeavan hajun syyt ja korjaustarpeet, sillä oireilun oletetaan johtuvan siitä. Lisäksi muuta rakennusta tutkitaan siinä laajuudessa kuin se on kokonaisuuden (oireilun syiden ja korjaustarpeiden selvittämisen) kannalta tarpeellista. Tarjouksen tekevä kuntotutkija esittää kuntotutkimustarjouksessaan tai tutkimussuunnitelmassaan näkemyksensä tarvittavista tutkimuksista ja tutkimuslaajuudesta ongelmien selvittämiseksi (miksi, miten, mihin ja missä laajuudessa tehdään).*

*Tavoitteen ja rajausten avulla kuntotutkija pystyy kohdentamaan kuntotutkimukset ongelmanratkaisun kannalta oikeisiin kohtiin sekä suunnittelemaan tutkimukset oikeassa ja riittävässä laajuudessa.*

*Mikäli käytössäsi on valmis tutkimussuunnitelma, liitä tutkimussuunnitelma tarjouspyyntöön ja viittaa siihen tässä kappaleessa (esim. tutkimukset tehdään tarjouspyynnön liitteenä olevan tutkimussuunnitelman mukaan).*

**Tutkimussuunnitelman laadinnan toimeksiannon ehdot**

*Tämän otsikon alla on valmiiksi muotoiltuja tekstejä tutkimussuunnitelman tarjouspyyntöä varten, jotka voi tapauskohtaisesti sisällyttää tarjouspyyntöön sellaisenaan.* ***Huom.*** *Jos pyydät tarjousta kuntotutkimuksista, poista ”tutkimussuunnitelman laadinnan toimeksiannon ehdot” otsikko ja sen alla olevat tekstit. Malliasiakirjaa käyttävän tulee varmistaa, että valmiiksi muotoillut tekstit soveltuvat käsillä olevaan tilanteeseen.*

Tutkimussuunnitelman laatijan edellytetään tutustumaan ja käymään kohteessa tutkimussuunnitelman laadintavaiheessa. Kohdekäynnin ajankohta sovitaan tilaajan kanssa. Kohteeseen tutustuminen edellyttää myös rakennuksesta oleviin asiakirjoihin ja korjaushistoriaan tutustumista.

Tutkimussuunnitelmassa tutkimukset on esitettävä tehtäväksi siinä laajuudessa, että tutkimuksilla saadaan muodostettua kokonaiskuva ongelman syistä, laajuudesta ja merkittävyydestä korjaussuunnittelun lähtötiedoiksi. Tutkimussuunnitelmassa tulee olla esitettynä kohteen yleistiedot ja -kuvaus, tavoitteet ja rajaukset, käytössä ollut lähtötietoaineisto sekä erittely siitä, miksi, miten, mihin ja missä laajuudessa tutkimuksia esitetään tehtäväksi. Tutkimussuunnitelman laadinnassa noudatetaan ja tarvittavilta osilta sovelletaan Ympäristöopasta 2016 *Rakennuksen kosteus- ja sisäilmatekninen kuntotutkimus*.

Rakennus on valmistunut ennen vuotta 1994, minkä takia tutkimussuunnitelmassa on otettava huomioon myös haitta-aineet (asbestin lisäksi myös mm. PAH-yhdisteitä, PCB:tä ja lyijyä sisältävät materiaalit) ja niiden selvitys tarpeellisessa laajuudessa tutkittavilta alueilta. Tutkimussuunnitelmassa huomioidaan RT-ohjekortti RT 103501, Haitalliset aineet rakennuksissa. Tutkijan ohje.

*Edellisen kappaleen teksti voidaan poistaa, mikäli rakennus on valmistunut vuoden 1994 jälkeen tai rakennukseen on tehty aikaisemmin asbestikartoitus tai haitta-ainetutkimus.*

Tutkimussuunnitelman laadinnassa ei saa käyttää alikonsultteja.

Tutkimussuunnitelman on oltava valmis viimeistään [milloin, hyvä antaa vähintään 1 viikko aikaa].

Toimeksiannon maksuehdot sovitaan erikseen sopimusta tehtäessä.

[Tähän toimeksiannon keskeiset sopimusehdot tai noudatettavat yleiset sopimusehdot]

*Esimerkki: Tutkimustoimeksiannossa noudatetaan kuluttajansuojalakia ja konsulttitoiminnan yleisiä sopimusehtoja KSE2013. Sopimuksen ja sen liiteasiakirjojen määräyksillä ei kuitenkaan voida syrjäyttää kuluttajansuojalain pakottavia säännöksiä tilaajan hyväksi.*

*Tilaajan ollessa kuluttaja, sovellettavaksi tulee aina myös kuluttajansuojalainsäädäntö. Tästä ei voi poiketa kuluttajan asemaa heikentävästi.*

**Kuntotutkimustoimeksiannon ehdot**

*Tämän otsikon alla on valmiiksi muotoiltuja tekstejä kuntotutkimustarjouspyyntöä varten, jotka voi tapauskohtaisesti sisällyttää tarjouspyyntöön sellaisenaan.* ***Huom.*** *Jos pyydät tarjousta tutkimussuunnitelmasta, poista ”kuntotutkimustoimeksiannon ehdot” otsikko ja sen alla olevat tekstit. Malliasiakirjaa käyttävän tulee varmistaa, että valmiiksi muotoillut tekstit soveltuvat käsillä olevaan tilanteeseen.*

Halutessaan tarjoaja voi tutustua kohteeseen omalla kustannuksellaan. Kohdekäynti sovitaan tilaajan kanssa. Liitteenä olevan lähtötietoaineiston läpikäynnin ja mahdollisen kohdekäynnin perusteella tarjoaja laatii tutkimustarjouksen, jossa eritellään tarvittavien rakenneavausten, näytteiden ja mittausten määrät sekä ajankäyttösuunnitelma tehtävittäin. Lisäksi tarjouksessa kerrotaan miksi, miten, mihin ja missä laajuudessa tutkimukset esitetään tehtäväksi tai vaihtoehtoisesti viitataan tarjouspyynnössä olevaan tutkimussuunnitelmaan, jos sellainen on tilaajan erillistoimeksiannolla laadittu.

Kuntotutkimuksissa ja raportoinnissa noudatetaan ja tarvittavilta osilta sovelletaan Ympäristöopasta 2016 *Rakennuksen kosteus- ja sisäilmatekninen kuntotutkimus*. Tutkimusraportissa on esitettävä rakenne- ja/tai järjestelmäkohtaiset havainnot, johtopäätökset sekä toimenpide-ehdotukset. Johtopäätöksissä ja tulosten tulkinnassa tulee huomioida mittausten ja tutkimusten epävarmuustekijät. Näiden lisäksi raportissa tulee olla esitettynä kohteen yleistiedot ja -kuvaus, tutkimuksen sisältö, tavoitteet ja rajaukset, käytössä olleet lähtötiedot sekä tutkimusmenetelmät ja -kalusto. Raportin liitteenä tulee olla mahdollisesti tutkimuksessa otettujen materiaalinäytteiden alkuperäiset analyysivastukset sekä tutkimuksista laadittu pohjakuva, jossa on esitetty rakenneavaus-, mittaus- ja näytteenottopaikat sekä vauriokartta. Valmiin tutkimusraportin läpikäynti tilaajan kanssa on sisällytettävä tarjoukseen.

*Jos tutkimuksessa on kyse kunnan terveydensuojeluviranomaisen velvoitteesta tehtävästä tutkimuksesta, tulee yllä olevaan tekstiin lisätä maininta, että tutkimuksissa noudatetaan asumisterveysasetusta STMa 545/2015.*

Rakennus on valmistunut ennen vuotta 1994, minkä takia tutkimuksissa on otettava huomioon myös haitta-aineet. Tutkimuksissa on otettava huomioon asbestin lisäksi myös muut haitta-aineet (mm. PAH-yhdisteitä, PCB:tä ja lyijyä sisältävät materiaalit) ja niiden esiintyminen on tutkittava vähintään mahdollisten korjausten edellyttämässä laajuudessa. Noudatetaan RT-ohjekorttia RT 103501, Haitalliset aineet rakennuksissa. Tutkijan ohje.

*Edellisen kappaleen teksti voidaan poistaa, mikäli rakennus on valmistunut vuoden 1994 jälkeen tai rakennukseen on tehty aikaisemmin asbestikartoitus tai haitta-ainetutkimus. Asbestikartoitus tai haitta-ainetutkimus voidaan tehdä erillisenä tutkimuksena tai kuntotutkimusten yhteydessä, jos tarjouspyyntöön niin kirjataan.*

Rakenneavausten kustannukset on sisällytettävä tarjoukseen. Rakenneavausten vaatima pölynhallinta hoidetaan esimerkiksi tehokkaalla kohdepoistolla ja tarvittaessa rakennettavilla suojaseinillä niin, ettei pölyä leviä ympäristöön. Mahdollisten haitta-aineiden osalta noudatetaan voimassa olevaa lainsäädäntöä. Rakenneavaukset on paikattava tarjoajan kustannuksella siten, ettei avauksilla ole vaikutusta rakenteiden lämpö- ja kosteustekniseen toimintaan tai sisäilman laatuun. Avauskohtien pintarakenteiden esteettiset korjaukset ovat tilaajan vastuulla.

*Edellisen kappaleen tekstistä voidaan poiketa esimerkiksi siinä tapauksessa, jos tutkittava rakennus ei ole käytössä.*

Mikäli tarjoaja käyttää työssä alikonsultteja, on se tuotava tarjouksessa selkeästi esiin. Tarjoajan tulee varmistaa, että alikonsultilla on riittävä pätevyys tehtävään ja että alikonsultti täyttää tilaajavastuulain mukaiset kriteerit.

Tutkimukset suoritetaan alustavan aikataulun mukaan [milloin]. Tutkimusraportin on oltava valmis viimeistään [milloin, hyvä antaa vähintään 1 kk aikaa].

Toimeksiannon maksuehdot sovitaan erikseen sopimusta tehtäessä.

[Tähän toimeksiannon keskeiset sopimusehdot tai noudatettavat yleiset sopimusehdot]

*Esimerkki: Tutkimustoimeksiannossa noudatetaan kuluttajansuojalakia ja konsulttitoiminnan yleisiä sopimusehtoja KSE2013. Sopimuksen ja sen liiteasiakirjojen määräyksillä ei kuitenkaan voida syrjäyttää kuluttajansuojalain pakottavia säännöksiä.*

*Tilaajan ollessa kuluttaja sovellettavaksi tulee aina myös kuluttajansuojalainsäädäntö. Tästä ei voi poiketa kuluttajan asemaa heikentävästi.*

**Tarjouksen antaminen ja valintaperusteet**

*Tämän otsikon alla on pääosin valmiiksi muotoiltuja tekstejä, jotka voi tapauskohtaisesti sisällyttää tarjouspyyntöön sellaisenaan. Malliasiakirjaa käyttävän tulee varmistaa, että valmiiksi muotoillut tekstit soveltuvat käsillä olevaan tilanteeseen.*

Pyydämme tarjoustanne [pp.kk.vvvv klo xx.xx] mennessä.

Tarjoaja antaa tutkimussuunnitelmatarjouksen omalla tarjouslomakkeellaan. Tutkimussuunnitelman laadinnasta annetaan kiinteä kokonaishinta tai työmääräarvio ja aikapalkkio (mahdolliset matkakustannukset on sisällytettävä aikapalkkioon). Kohdekäynnin kustannukset tulee sisältyä kokonaishintaan tai työmääräarvioon.

*Yllä oleva koskee vain tutkimussuunnitelman tarjouspyyntöä.* ***Huom.*** *Poista yllä oleva kappale, jos pyydät tarjousta kuntotutkimuksista.*

Kuntotutkimuksen yksikköhinnat annetaan liitteenä olevalla tai tarjoajan omalla tarjouslomakkeella. Tutkimuksista annetaan yksikköhinnat ja työmääräarviot. Yksikköhintojen, työmääräarvion sekä näytemäärien perusteella lasketaan [kiinteä kokonaishinta, hinta-arvio vai jokin muu]. Yksikköhintojen (esimerkiksi tuntihinta ja analyysikustannukset) tulee sisältää kaikki kyseisestä työsuorituksesta aiheutuneet kustannukset eikä sen lisäksi laskuteta muita kustannuksia. Tarjouslomakkeella on eriteltävä analyysit ja mahdollinen erikoiskalusto, joka veloitetaan erikseen ja lasketaan mukaan [kiinteään kokonaishintaan, kustannusarvioon vai johonkin muuhun]. Mahdolliset lisätyöt tehdään tarjouslomakkeella eriteltyjen yksikköhintojen mukaisesti. Lisätöistä on sovittava tilaajan kanssa kirjallisesti ennakkoon ennen niiden suorittamista.

*Yllä oleva koskee vain kuntotutkimuksen tarjouspyyntöä.* ***Huom.*** *Poista yllä oleva kappale, jos pyydät tarjousta tutkimussuunnitelmasta.* *Tietoa veloitusperusteista löytyy sisäilmastokorjausten sopimustekniikka -oppaasta luvusta 2.3.*

Kuntotutkijan konsultointia voidaan tarvita myös korjaustyön aikana. Korjaustyön aikana tehtävästä konsultoinnista sovitaan erikseen eikä sen kustannuksia sisällytetä tarjoukseen.

Mikäli tarjous poikkeaa tarjouspyynnöstä, tulee poikkeama ja sen hintavaikutus kuvata tarjouksessa.

Tarjouksen on oltava voimassa kolme (3) kuukautta tarjouksen viimeisestä jättöpäivästä.

Tarjouksen liitteenä tulee toimittaa enintään kolme (3) kuukautta vanhat todistukset ja selvitykset tilaajavastuulain mukaisten velvoitteiden täyttymisen osoittamiseksi. Tämän lisäksi pyydämme toimittamaan tiedot referenssihankkeista tilaajien yhteystietoineen. Referenssihankkeiden tilaajiin voidaan olla yhteydessä tarjousprosessin aikana.

*Mikäli tilaaja on tilaajavastuulaissa (1233/2006) tarkoitettu tilaaja, velvoittaa kyseinen laki tilaajaa varmistamaan, että tämän sopimuskumppanit täyttävät tilaajavastuulain mukaiset velvoitteet ennen sopimuksen tekemistä. Tällaisissa tapauksissa on hyvä pyytää tilaajavastuulain mukaisia todistuksia ja selvityksiä jo tarjousvaiheessa.* *Kuluttajat eivät ole tilaajavastuulain tarkoittamia tilaajia, mutta myös kuluttajien on hyvä pyytää todistuksia ja selvityksiä.*

Kuntotutkijan RTA-pätevyys (Eurofins Expert Services Oy) tai kosteusvaurion kuntotutkijan pätevyys (FISE Oy) katsotaan eduksi. Kuntotutkijan CV ja/tai referenssilista aiemmista vaativuustasoltaan vähintään vastaavista toimeksiannoista on liitettävä tarjoukseen. Tarjouksessa on annettava mahdollisista alikonsulteista samat tiedot kuin tarjoajan omasta kuntotutkijasta.

Tekijäksi valitaan tarjouksen hinnan, esitetyn henkilöstön ja tarjouksessa pyydettyjen erittelyjen perusteella tilaajalle kokonaistaloudellisesti sopivin tekijä. Tilaajalla on oikeus hylätä kaikki tarjoukset.

Tarjouksen hyväksyminen ei vielä merkitse sopimuksen syntymistä, vaan sopimuksen syntyminen edellyttää kirjallisen tilauksen tai sopimuksen tekemistä.

[Paikka ja aika]

[Tilaajan nimi]

**Liitteet:**

1. Tarjouslomake

2. Tilaajan kokoamat lähtötiedot [tähän lyhyt kuvaus lähtötietojen sisällöstä, kuten alkuperäiset suunnitelmat ja tiedot aiemmista korjauksista]

**Liite 1**

*Malliin on merkattu hakasulkeisiin sinisellä värillä kohdat, jotka kuluttajan tulee itse täyttää. Opastavia tekstejä on harmaalla korostettuna (kuten tämä teksti). Malliasiakirjaa käyttävän tulee kuitenkin varmistaa, että lopullisen asiakirjan kirjaukset soveltuvat käsillä olevan kuntotutkimuksen kilpailuttamiseen. Vastuu tämän tarjouslomakkeen sisällöstä on aina tilaajalla.*

**Kuntotutkimuksen tarjouslomake**

Allekirjoittanut yritys sitoutuu suorittamaan ositteessa [osoite] sijaitsevan rakennuksen kuntotutkimukset tarjouspyynnön, laatimansa tutkimussuunnitelman ja tämän tarjouksen mukaisesti seuraavilla hinnoilla. Tarjoaja täyttää lomakkeelta tarvittavat kohdat.

|  |  |  |  |  |  |
| --- | --- | --- | --- | --- | --- |
| **Kuntotutkimukset** | **Työmääräarvio [h]** | **Tuntihinta [€/h]**  **(alv 0 %)** | **Tuntihinta [€/h]**  **(alv 24 %)** | **Yhteensä**  **[€]**  **(alv 0 %)** | **Yhteensä**  **[€]**  **(alv 24 %)** |
| Tutkimukset kohteessa |  |  |  |  |  |
| Raportointi |  |  |  |  |  |

*Jaottelemalla tutkimukset tutkimuksiin kohteessa ja raportointiin, saadaan parempi käsitys tarjouksen hinnanmuodostumisesta, mikä helpottaa tarjousten vertailua (ks. oppaan esimerkki luvusta 4.3).*

| **Analyysit / erikois-kalusto** | **Määrä- arvio**  **[kpl, h tai vrk]** | **Yksikköhinta**  **[€/kpl, €/h tai €/vrk]**  **(alv 0 %)** | **Yksikköhinta**  **[€/kpl, €/h tai €/vrk] (alv 24 %)** | **Yhteensä**  **[€]**  **(alv 0 %)** | **Yhteensä**  **[€]**  **(alv 24 %)** |
| --- | --- | --- | --- | --- | --- |
| Materiaalinäytteen mikrobianalyysi |  |  |  |  |  |
| Materiaalinäytteen asbestianalyysi |  |  |  |  |  |
| Materiaalinäytteen PAH (16) -analyysi |  |  |  |  |  |
| Muu, mikä: |  |  |  |  |  |
| Muu, mikä: |  |  |  |  |  |

|  |  |
| --- | --- |
| Mikrobinäytteiden analyysimenetelmä: |  |
| Mikrobinäytteiden analyysilaboratorio: |  |
| Asbestinäytteiden analyysilaboratorio: |  |
|  |  |
| PAH (16) -näytteiden analyysilaboratorio: |  |
| Muu, mikä: |  |
| Muu, mikä: |  |

*Näytteiden analysointiin suositellaan käyttämään kunkin menetelmän osalta akkreditoitua laboratoriota (akkreditoinnit voi tarkastaa ruokaviraston internet-sivuilta).*

*Mikrobinäytteet analysoidaan ensisijaisesti laimennossarja- tai suoraviljelymenetelmällä ja mikroskopoimalla tehdyllä analyysillä. Laimennossarjaviljely on tarkempi, mutta kalliimpi menetelmä. Jos kohteesta on otettu aikaisemmissa tutkimuksissa näytteitä, on suositeltavaa valita käytettäväksi sama analyysimenetelmä tulosten vertailun helpottamiseksi. Tapauskohtaisesti voidaan harkita käytettäväksi myös muita menetelmiä, kuten qPCR.*

Työmääräarvioon ja edellä esitettyihin näytemääriin ja kalustoveloituksiin perustuva tarjoajan antama [kiinteä kokonaishinta / (sitova) hinta-arvio]:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ € (alv 0 %), \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ € (alv 24 %).

Yhdellä tai useammalla kohteen kuntotutkijalla on

rakennusalan koulutus (vähintään rakennusmestari)

RTA-pätevyys

kosteusvaurion kuntotutkijan pätevyys

kokemusta vastaavista/vaativammista toimeksiannoista

referenssikohteita 1–3 kpl

referenssikohteita 4–10 kpl

referenssikohteita > 10 kpl

Tarjous on voimassa kolme (3) kuukautta.

Tähän tarjoukseen sisällytetään liitteitä \_\_\_\_\_\_\_ kpl.

Tämä [kohteen osoite] kuntotutkimustarjous perustuu [tarjouspyynnön allekirjoituskentän päivämäärä] päivättyyn tarjouspyyntöön ja sen liiteasiakirjoihin.

Yritys: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Y-tunnus: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Paikka ja aika: \_\_\_\_\_\_\_\_\_\_\_\_\_\_\_\_\_\_\_\_\_\_\_, \_\_\_\_\_\_\_.\_\_\_\_\_\_\_.\_\_\_\_\_\_\_\_\_\_

Allekirjoitus ja nimenselvennys: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Puhelin: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Sähköposti: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_